《兴安谣二首 其二》
明代·张弼

七十二湾，七十二湾，山放船酌酒行且看。大山峥嵘小山突，四面献秀应接不暇如飞蟠。

越天竺，吴灵岩，未可驾拟窥高寒。请君试问奇男子，壮游万里何苦不一来兴安。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。